projecte-aina/catalan_government_crawling huggingface dataset:
El Museu d'Història de Catalunya està d'aniversari.
El 29 de febrer farà 20 anys que el Museu d'Història de Catalunya va obrir les portes per primera vegada.
Per celebrar-ho, i sota l'eslògan 'Vint anys construint la nostra memòria', el museu ha organitzat dues jornades de portes obertes els dies 27 i 28 de febrer plenes d'activitats.
Hi haurà recreacions històriques amb personatges de diferents èpoques; un grup de persones grans que explicaran les seves vivències i els seus records de la història més propera; una ruta pels escenaris de la Guerra de Successió a Barcelona; un taller de pentinats i maquillatge romans; o un espectacle de foc a càrrec dels Diables de la Barceloneta.
A més, els més petits podran viatjar en el temps de la mà de la Polsina, una volva de pols molt bellugadissa que té més de 5.000 anys i viu al museu des dels seus inicis.
S'organitzaran també visites guiades a l'exposició permanent 'Catalunya, un viatge en el temps' i a la mostra temporal 'T'estimo?
Una història de l'amor i el matrimoni'.
El dissabte 27 a les 12h tindrà lloc l'acte central de l'aniversari amb un espectacle que repassarà el passat, present i futur de la història i la cultura de Catalunya.
L'acte comptarà amb la presència del conseller de Cultura, Santi Vila; el director general d'Arxius, Biblioteques, Museus i Patrimoni, Jusèp Boya; i els directors que han dirigit anteriorment el museu.
Descrites les petjades fòssils més antigues de Catalunya - Foto: ICP
La Vall de Manyanet, al terme municipal de Sarroca de Bellera (Pallars Jussà), se situa al mapa de la paleontologia a Catalunya gràcies a una important troballa de restes fòssils.
Recentment, s'hi ha identificat diversos rastres d'animals tetràpodes de fa aproximadament entre 280 i 290 milions d'anys; aquesta datació els converteix en les petjades fòssils més antigues de Catalunya, pertanyents a l'era geològica del Permià.
Les petjades corresponen a diferents grups d'amfibis i rèptils primitius i es localitzen entre una zona fluvial de meandres i una altra d'aigües no confinades.
Els tetràpodes (terme grec que significa 'quatre potes') són els primers vertebrats que van trepitjar terra ferma, desenvolupant pulmons i transformant les aletes en potes, però amb un cicle vital encara força lligat als ambients aquàtics.
La troballa, feta per investigadors de la Universitat Autònoma de Barcelona (UAB), l'Institut Català de Paleontologia Miquel Crusafont (ICP) i l'Institut de Ciències de la Terra Jaume Almera (CSIC), ha estat publicada a la revista Geological Magazine de la Cambridge University Press.
El Museu d'Art de Girona acull la primera de les exposicions, 'Divorcis amb la tradició', que proposa una anàlisi comparativa del procés creatiu de l'artista a partir de l'autoretrat en dibuix, pintura i escultura, confrontant-lo amb projectes i maquetes d' obra escultòrica en els quals es fa evident el seu allunyament de la tradició artística.
La mostra presenta més d'una setantena d'obres, entre les quals destaca l'escultura en ferro de Sant Andreu d'Ullastret, el cap de Sant Benet del monestir de Montserrat o les maquetes de l' escultura Pau i treva de l' Abat Oliba.
Un any més, octubre és sinònim de portes obertes i activitats al patrimoni català i europeu.
Un any més arriben puntuals les Jornades Europees del Patrimoni (JEP), que se celebraran els dies 9, 10, 11 i 12 d'octubre de 2015.
Enguany, el Consell d'Europa posa especial èmfasi a potenciar el patrimoni industrial; serà una bona ocasió per posar de relleu la importància històrica de l'activitat industrial a Catalunya i els nombrosos testimonis que se'n conserven i posseeixen un valor històric, tecnològic, social o arquitectònic.
Les JEP són la festa del patrimoni i els diferents municipis i entitats organitzen un seguit d'activitats gratuïtes per a tots els públics: visites guiades, concursos fotogràfics, representacions teatrals o concerts...
Pots consultar les més de 350 propostes a l'Agenda del Departament de Cultura.
També pots consultar totes les activitats des del teu mòbil amb l'aplicació CloudGuide.
Durant poc més de 15 dies, el nucli antic de Girona ha format part dels Set Regnes de 'Joc de Trons'.
El rodatge de l'exitosa sèrie de la productora HBO s'ha convertit en el millor aparador mundial per exhibir els atractius patrimonials de la ciutat.
Els escenaris que apareixeran a la sisena temporada de 'Joc de Trons' inclouen la catedral, la pujada de Sant Domènec, la zona dels banys àrabs, el monestir de Sant Pere de Galligants, la plaça dels Jurats, el carrer de Ferran el Catòlic, el call jueu o el portal de Sobreportes.
Per aquestes zones emblemàtiques de la ciutat hi ha desfilat guerrers, donzelles, conspiradors, mercaders... i el gran 'plató' urbà s'ha omplert de carretes, bótes de fusta, taules i parades de mercat.
Girona se suma així a altres ciutats europees com Sevilla i Dubrovnik que han estat escenari d'aquesta sèrie de fantasia que ha seduït milions de televidents de tot el món.
L'Ajuntament de la ciutat xifra en 3,6 milions una campanya amb el mateix impacte que el rodatge de 'Joc de Trons', que s'estrenarà a la televisió l'abril de 2016.
Entre les properes localitzacions que gaudiran d'aquesta gran producció hi ha el castell de Santa Florentina de Canet de Mar (Barcelona), a més de les Bardenas Reales a Navarra i el castell de Zafra (Guadalajara), entre altres.
Llocs de gran interès patrimonial que, igual que Girona, esperen entrar amb força a la ruta del turisme més "cinèfil".
El nou lloc web del Patrimoni Cultural ja és una realitat.
Un espai totalment renovat que t'ofereix nous recursos i serveis per conèixer i gaudir del patrimoni material i immaterial del nostre país.
Una experiència digital única, que et permetrà viatjar en el temps i cercar sobre el mapa tot el que no et pots perdre del patrimoni català.
Siguin quin siguin els teus interessos, aquí trobaràs el que busques: informació pràctica per visitar els espais patrimonials, recomanacions d'altres usuaris, propostes de cap de setmana, rutes, històries del patrimoni, recursos educatius, actualitat i una complerta agenda amb totes les activitats que els museus, monuments, jaciments i arxius organitzen per tot el territori.
A través del portal també podràs comprar les teves entrades on-line, llogar un espai del patrimoni pel teu esdeveniment o descarregar-te les millors apps per enriquir la visita.
I si ets un professional del patrimoni, un agent turístic o si vols donar suport als projectes patrimonials com a voluntari o patrocinador, al portal també trobaràs una complerta selecció de recursos adaptats a les teves necessitats.
Una oferta de continguts per a tots els públics que podràs seguir també a través de les nostres xarxes socials.
Benvingut al nou Patrimoni Cultural.
Patrimoni Cultural és un projecte gestionat per l' Agència Catalana del Patrimoni Cultural.
Un any més arriben les Jornades Europees de Patrimoni.
Tres dies per gaudir dels museus, monuments i jaciments catalans amb moltes activitats gratuïtes.
Els dies 16, 17 i 18 de setembre podreu participar en visites guiades i teatralitzades, jornades de portes obertes, tallers i moltes més propostes arreu del territori.
Per aquesta edició, des del Consell d'Europa s'ha decidit dedicar les jornades a les persones que treballen per al coneixement, la difusió i la conservació del patrimoni agrupades com a comunitats patrimonials.
El lema suggerit és Patrimoni de tot, per tal de posar en relleu la cooperació multilateral de tots els agents necessaris per a difondre i conservar el patrimoni cultural, fomentar la màxima visibilitat de la participació ciutadana, el voluntariat, els col·lectius minoritaris, els projectes exemplars de col·laboració i finançament públic-privat i activitats, en les quals les comunitats locals participin de la gestió i conservació del patrimoni.
Consulta tota la informació i la nova agenda en línia a patrimoni.gencat.cat/jep2016
Sempre han existit vincles entre cultura i ciència, tot i que en moltes ocasions ens hagin passat desapercebuts.
Un any més, amb l'extensa programació que ofereix la Setmana de la Ciència, podrem ser conscients d'aquesta estreta relació entre dos móns que s'interrelacionen constantment.
Del 13 al 22 de novembre se celebra la 20a edició de la Setmana de la Ciència, una iniciativa coordinada per la Fundació Catalana per a la Recerca i la Innovació, i on hi participen nombroses entitats de tota Catalunya.
Els temes centrals de l'edició d'enguany són la llum i els sòls, amb motiu de la celebració de l' Any Internacional de la Llum i de les Tecnologies basades en la Llum i de l' Any Internacional dels Sòls.
Diversos museus i jaciments del país se sumen a la iniciativa programant activitats pensades per a un ampli ventall de públics.
A l' agenda de Patrimoni.gencat trobaràs tota la informació pràctica de les següents activitats:
Participa en una setmana plena de propostes per gaudir d'un excel·lent binomi ciència-cultura.
I comparteix-ho amb nosaltres a les xarxes utilitzant les etiquetes i.
Museu d''Arqueologia de Catalunya (MAC)
Les pintures rupestres de l' Abric I de l' Ermita d'Ulldecona es coneixen com 'la llegenda més antiga de Catalunya'.
Recreen una escena de caça plena de dinamisme en la que petites figures de caçadors estan disposades per a encerclar i matar un ramat de cérvols i cabres.
L'escena, ja de per sí admirable, compta amb un nou aliat per potenciar-ne el relat: la tecnologia.
A partir d'ara, els visitants dels abrics rupestres tindran a l'abast l'aplicació eARt, una app de realitat augmentada que, a través de mòbil o tauleta, permet veure les pictografies de manera virtual i en alta definició.
El Centre d'Interpretació d'Art Rupestre (CIAR) Abrics de l'Ermita ha presentat aquesta eina pionera que permet veure tota la composició narrativa de l'Abric I i comprendre-la millor a partir d'informació contextual complementaria.
L' eARt, disponible amb sistema Android i iOS, es basa en la identificació d'imatges a temps real a partir de patrons predefinits amb fotografies i models 3D.
Situant la pantalla del dispositiu davant les pintures rupestres, l'aplicació ofereix una visió espectacular de l'escena de caça que es va pintar fa 4.000 anys.
El projecte situa al visitant com a partícip directe de l'experiència i promou el turisme cultural sostenible.
L'art rupestre llevantí, Patrimoni de la Humanitat per la UNESCO
El conjunt d' art rupestre de l'arc mediterrani de la Península Ibèrica està format per 757 jaciments amb pintures, i va ser declarat Patrimoni Mundial l'any 1998.
Es tracta del conjunt de jaciments d'art rupestre més gran d'Europa.
A Catalunya hi trobem els abrics d'ermites de la Serra de la Pietat (Ulldecona), la Roca dels Moros (el Cogul) i la Cova dels Vilasos o dels Vilars (Os de Balaguer), entre d'altres.
Del 24 de novembre al 8 de desembre, Tarragona commemora el quinzè aniversari de la inclusió del conjunt arqueològic de Tarraco a la llista del Patrimoni Mundial de la UNESCO.
Una data que la ciutat i els amants del patrimoni podran celebrar amb una programació d'actes especial, que fixa el 30 de novembre com el Dia del Patrimoni Mundial a Tarragona.
La inclusió de Tarraco a la llista l'any 2000 va ser el punt d'inflexió a partir del qual es va prendre definitivament consciència de la importància del patrimoni romà de la ciutat i dels seu entorn rural, conegut com a ager tarraconensis.
El desenvolupament urbanístic de la ciutat, així com la densitat i la qualitat de les restes, converteixen el conjunt arqueològic en un bé universal i incomparable.
Entre les nombroses activitats programades (podeu veure'n més detalls a la nostra agenda), destaquen:
Les jornades de portes obertes als recintes monumentals, els dies 28 i 29 de novembre
Espais: Passeig Arqueològic (Muralles), pretori, circ, amfiteatre, Fòrum de la Colònia, necròpolis paleocristiana, Mausoleu de Centcelles (Constantí), Vil·la dels Munts (Altafulla) i Museu Nacional Arqueològic de Tarragona (plaça del Rei). [més informació]
Projecció del primer capítol d' Ingeniería romana de RTVE (28 i 29 de novembre)
Sèrie que pretén apropar, amb els mitjans tecnològics més avançats, el coneixement constructiu dels antics romans al ciutadà d'avui.
En aquest capítol la ciutat té un protagonisme molt destacat a través de l'antiga Tarraco.
Passis continus a l'Espai Turisme de Tarragona.
Inauguració de la Plaça de la UNESCO (30 de novembre, a les 17.30h)
Aquest punt uneix la Part Alta i el barri del Port, però al mateix temps uneix el centre històric i l'eixample del segle XVI.
La nova plaça de la UNESCO és, doncs, un lloc especial de la ciutat.
Acte institucional '15 anys de Tarraco Patrimoni Mundial' i presentació de la moneda de col·lecció de Tarraco (30 de novembre a les 19h)
Amb motiu de l'efemèride, es parlarà de la importància que Tarraco formi part de la llista del Patrimoni Mundial de la UNESCO i del Grupo Ciudades Patrimonio.
A més, durant l'acte es presentarà la moneda de Tarraco que la Fábrica Nacional de Moneda y Timbre ha batut en el marc de la col·lecció de monedes de les Ciutats Patrimoni.
Sala d'actes de l'Ajuntament de Tarragona.
Tarragona i el seu entorn conserven vestigis que són un testimoni de primer ordre de l'empremta de Roma a casa nostra.
El conjunt inclou diversos monuments del segle III aC fins el VI dC, que es conserven en molt bon estat.
Tots ells són característics d'una capital de província com va ser l'antiga Tarraco.
Aquest conjunt està format per:
Sense oblidar que la ciutat, així com la resta de Catalunya, compta amb 'altres Patrimonis de la Humanitat' com els castells i la dieta mediterrània (llista Representativa del Patrimoni Cultural Immaterial de la Humanitat).
El conjunt romànic de la Vall de Boí celebrarà el 30 de novembre el 15è aniversari de la designació com a Patrimoni de la Humanitat per la UNESCO.
Va succeir el 30 de novembre de l'any 2.000.
Per commemorar l'aniversari el Centre del Romànic de la Vall de Boí organitza una jornada de portes obertes a les esglésies de Sant Climent de Taüll, Santa Maria de Taüll, Sant Joan de Boí i Santa Eulàlia d'Erill la Vall, que es podran visitar de manera gratuïta durant el dilluns 30 de novembre, de les 10 a les 14 h i de les 16 a les 19 hores.
En aquests 15 anys des de la declaració de la UNESCO, a la Vall de Boí s'han restaurat les esglésies, s'han condicionat els seus entorns i s'ha obert al públic el Centre del Romànic de la Vall de Boí.
Les esglésies romàniques de la vall són construccions dutes a terme durant els segles XI i XII seguint els models provinents del nord d'Itàlia, el romànic llombard.
Un conjunt excepcional i unitari que dóna identitat al municipi.
Els criteris fonamentals d'inclusió a la llista de Patrimoni de la Humanitat van ser:
"L' important desenvolupament de l'art i de l'arquitectura romànica de les esglésies de la Vall de Boí és el testimoni dels profunds intercanvis interculturals a l'Europa medieval i en particular a través de la barrera muntanyosa dels Pirineus".
"Les esglésies de la Vall de Boí son un exemple particularment pur i homogeni de l'art romànic en un paisatge rural mantingut pràcticament intacte".
Ramon Alabern, autor del primer daguerrotip fet a Espanya, dóna nom al nou portal web 'Fotografia a Catalunya', publicat aquesta setmana.
Un homenatge que es fa extensiu al ric patrimoni fotogràfic català, quantificat en 35 milions d'imatges que es conserven en 323 arxius.
El lloc web conté, de moment, més de 1.600 fotografies i 300 recursos en línia per conèixer aquest valuós llegat.
I neix amb l'objectiu de cobrir les necessitats d'informació i serveis relacionats amb la consulta de les col·leccions de fotografia catalanes.
'Fotografia a Catalunya' però, és un projecte viu que creixerà de forma continuada amb la incorporació de noves fotografies, noves institucions, col·leccions i fotògrafs.
Amb un disseny modern i visual, de fàcil accés i amb un potent cercador, l'usuari pot buscar les imatges per fotògraf, col·leccions o institucions, i obté un resultat amb imatges d'alta resolució.
Desenvolupat per l' Agència Catalana del Patrimoni Cultural del Departament de Cultura, amb la participació del Museu Nacional d'Art de Catalunya, s'han sumat al projecte 15 col·leccions procedents de 6 institucions, que tenien els seus fons digitalitzat, i diversos fotògrafs contemporanis.
En concret es tracta de l' Arxiu Fotogràfic de Barcelona, Arxiu Nacional de Catalunya, Biblioteca de Catalunya, Museu de la Ciència i la Tècnica de Catalunya (mNACTEC), Museu d'Art Contemporani de Barcelona (MACBA) i Museu Nacional d'Art de Catalunya (MNAC).
A més dels fons fotogràfics, el nou web també recull aspectes com:
Museus i espais patrimonials ja estan a punt per les festes de Nadal
Gairebé estem a tocar de les festes de Nadal i són molts els qui durant aquests dies fan vacances.
Les escoles es buiden durant un parell de setmanes i el carrer pren el protagonisme en una de les festes més assenyalades de l'any.
Si bé qualsevol moment de l'any és adequat per visitar museus, monuments i espais patrimonials, per Nadal aquests preparen activitats i visites especials, pensades sobretot per als més petits i el públic familiar.
A continuació et detallem algunes de les propostes que et fem des de l'Agència Catalana del Patrimoni Cultural i, en el document adjunt, també trobaràs la programació del Departament de Cultura de la Generalitat.
I no oblidis consultar la nostra agenda, on hi trobaràs aquestes i moltes altres activitats per gaudir del patrimoni!
Adoberies, bòbiles, cellers, dipòsits, fàbriques, fargues, farineres, ferrocarrils, mines, molins, ponts, serradores, torneries o vapors...
Si t'agrada el patrimoni industrial estàs d'enhorabona.
I si encara no el coneixes ara tens una eina que et permetrà descobrir elements patrimonials d'un alt interès històric, estètic i testimonial.
El Museu de la Ciència i de la Tècnica de Catalunya (mNACTEC) ha presentat el llistat dels 150 elements imprescindibles del patrimoni industrial català, accessible a través del nou portal web Mapa del patrimoni industrial a Catalunya.
Al web s'hi pot trobar informació adreçada a tots els públics que inclou la història de cada element patrimonial, fotografies, informació pràctica sobre com arribar-hi o curiositats, entre d'altres dades d'interès.
La selecció és fruit d'un treball transversal i conjunt de més de quatre anys del mNACTEC, la Comissió de Directors del seu Sistema Territorial, l' Associació del Museu de la Ciència i de la Tècnica i d'Arqueologia Industrial de Catalunya (AMCTAIC), i diferents professionals i particulars.
Aquests 150 elements es classifiquen en:
Catalunya va ser una de les primeres regions europees en iniciar, a finals del segle XVIII els processos de canvi que van permetre l'evolució des d'una societat econòmicament preindustrial a establir noves i incipients formes econòmiques i de producció plenament industrials.
El patrimoni industrial agrupa tots els elements mobles, immobles i intangibles relacionats amb els processos d'explotació i fabricació industrials.
A Catalunya destaca per l' amplitud i la varietat dels sectors productius així com per l'amplia distribució geogràfica al llarg del territori.
Amb l'objectiu de fer visible el patrimoni cultural català i potenciar-lo com a projecte de país, el Govern impulsa la creació d'una marca que contribuirà a difondre espais d'importància excepcional.
Al mateix temps, aquest 'segell de referència' reforçarà el valor simbòlic d'aquests espais i n'augmentarà el coneixement tant a dins com a fora de Catalunya.
El Departament de Cultura, a través de l' Agència Catalana del Patrimoni Cultural, serà l'encarregat de vetllar per aquesta marca i de supervisar la designació dels espais que la integrin (a través d'un reglament d'adscripció).
Gràficament, la marca representa un punt de trobada, protegit però obert i accessible alhora.
El treball en xarxa entre els diferents museus ha sigut sempre un element definidor de la XMTLLA.
Gràcies a la implicació i l'esforç dels professionals que treballen als nostres museus, la XMTLLA ha pogut desenvolupar diversos projectes al llarg dels últims anys, tant propis com en col·laboració amb altres institucions: exposicions itinerants, cursos d'estiu, projectes de recerca, jornades de formació i debat...
L'últim resistent de la Guerra de Successió
Les ruïnes d'un passat esplendorós
Què no et pots perdre del patrimoni català?
Hem seleccionat els 20 monuments estrella de tots els períodes.
Emprèn un viatge digital que et portarà per diferents elements del patrimoni cultural català.
Al contrari del que puguem imaginar el patrimoni està molt viu.
Les pedres i les parets amaguen secrets que esperen ser explicats.
Descobreix-los a través d'aquests reportatges en profunditat.
L'últim resistent de la Guerra de Successió
Els clàssics arriben per quedar-se
Referent de l'escultura romànica
Referents mundials del Modernisme
Un recorregut de més de 1.000 anys
Les ruïnes d'un passat esplendorós
L'eix del patrimoni industrial català
De campament militar a ciutat monumental
Bressol de l'art romànic català
Un museu a la mida de l'artista
L'oppidum dels 'caps enclavats'
Escenaris de modernitat arquitectònica i cultural
Obres mestres de l'art medieval català
Un recorregut per la joventut del pintor
Les Jornades Europees de Patrimoni se celebren del 9 a l'11 d'octubre i compten amb la participació de 181 municipis
El visitant s'endinsarà en la història del Monestir de Sant Pere de Galligants i el Monestir de Sant Daniel
La celebració tindrà lloc del 23 al 29 de novembre
19 conjunts patrimonials per redescobrir a través d'una pàgina web renovada
Els límits de la veritat absoluta en l'era de les fake news.
Revivim el «Cas Pere Mates», l'episodi viscut al voltant de l'adquisició de tres taules renaixentistes falses.
L'empremta dels Güell a la Rambla.
Viatgem a la segona meitat del segle XIX per descobrir la vida d'una família i dels 4 palaus que van habitar, situats tots ells al voltant d'una avinguda que tot just començava a convertir-se en l'artèria principal de Barcelona.
Qüestionant el nostre imaginari amb les pintures rupestres del Cogul.
T'expliquem les tècniques que estan fent servir els museus més avançats per crear models tridimensionals de monuments i objectes, les possibilitats insospitades que obren aquestes tecnologies i el projecte que hem engegat per digitalitzar el patrimoni català.
Evolució del nombre de trasplantaments de cèl·lules progenitores de l'hemopoesi a Catalunya segons la font i el tipus de trasplantament.
Infografia d'activitat de donació de medul·la òssia, cordó umbilical i TPH
Un resum visual i senzill de l'activitat de trasplantaments hemopoètics realitzats a Catalunya l'any 2019 i de l'evolució de la donació voluntària de medul·la òssia i del cordó umbilical.
L'any 2019 els hospitals catalans van realitzar 558 trasplantaments de progenitors hemopoètics, un 6% menys que l'any anterior.
El 13% d'aquests casos (70), el receptor va ser un pacient pediàtric.
Activitat de donació i trasplantament de teixits a Catalunya.
Infografia activitat de teixits 2019
Aquesta nova infografia és un resum senzill i visual de l'activitat de donació i trasplantament de teixits
L'any 2019, respecte l'any anterior, el nombre de donants de teixits van augmentar un 12% respecte i els teixits obtinguts un 15%
Coneix més sobre el trasplantament de teixits, indicat en una àmplia diversitat de malalties o disfuncions
Reculls anuals d'activitat de trasplantament segons el tipus de teixit
Descarrega't l'informe anual editat per l'ONT sobre la donació i el trasplantament de teixits a Espanya